als_Latn dik_Latn sna_Latn
Nënkryetarja e LSI-së, Monika Kryemadhi i është përgjigjur parullës së kryeministrit Rama, i cili kohët e fundit u thotë qytetarëve që të votojnë PS-në që të bëjë 71 vota për të qeverisur e vetme, duke thënë se të tjerët ia lëviznin timonin e drejtimit të Shqipërisë, duke iu referuar LSI-së.
Por Kryemadhi tha sot në “Opinion” të “News24”, se Rama nuk ka as leje qarkullimi. Ajo sulmoi edhe ish-ministrin e Brendshëm.
“Kjo historia e makinave është bërë pak qesharake. Rama një herë s’ka as leje qarkullimi. Ndërsa Tahiri, se e dëgjova që edhe ai ka folur. Kishte makinë, por ajo ishte e regjistruar në emër të trafikantëve të drogës”, tha Kryemadhi, duke iu referuar akuzave për Habilajt.
Kryemadhi flet për sondazhin: Manipulim ndaj opinionit publik
Monika Kryemadhi ka folur për herë të parë për sondazhin e PR Marketing në studion “Opinion” të “News24”.
Ajo tha se sondazhi në fjalë, që e nxjerr LSI-në forcë të tretë është një manipulim ndaj opinionit publik.
“LSI do të dalë forcë e parë dhe do të formojë qeverinë. Qytetarët nuk ia kanë besuar asnjëherë qeverinë LSI-së dhe tani është koha. Sondazhet bëhen për të manipuluar opinionin publik”, tha Kryemadhi.
als_Latn als_Latn als_Latn als_Latn als_Latn als_Latn als_Latn